KOMISIJOS REGLAMENTAS (EB) Nr. 459/2009
2009 m. gegužės 29 d.
iš dalies keičiantis Reglamentą (EB) Nr. 1249/96 dėl Tarybos reglamento (EEB) Nr. 1766/92 taikymo taisyklių grūdų sektoriaus importo muitų srityje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnio b punktą ir 4 straipsnį,
kadangi:
(1)
Komisijos reglamento (EB) Nr. 1249/96 (2) IV a priede pateikiami Jungtinių Amerikos Valstijų Vyriausybės patvirtintų atitikties liudijimų paprastiesiems ir kietiesiems kviečiams į Europos bendriją eksportuoti pavyzdžiai. JAV valdžios institucijos Komisijai pranešė apie nacionalinių pavyzdžių pakeitimus. Todėl minėti pavyzdžiai turi būti iš dalies pakeisti.
(2)
Todėl reikėtų atitinkamai iš dalies pakeisti Reglamentą (EB) Nr. 1249/96.
(3)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1249/96 IV a priedas pakeičiamas taip, kaip nurodyta šio reglamento priede.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. gegužės 29 d.